  Анжелика Тихонова корреспондент 2-тӥ южтолэзьлы Удмуртиын коронавирус инфекциен черлан 76 выль учыръёсты пусйизы. Висьыны усемъёс пӧлын 14 аресозь куинь нылпиос но 65 арессэс ортчем 16 кунмуртъёс. Со сярысь элькунысь оперативной штаб ивортӥз. Диагноззы Ижкарын 16 улӥсьёслэн зэмаз, Пичи Пурга ёросын – 11, Глазкарын - 10, Эгра ёросын, Воткаын – быдэн тямыс, Якшур-Бӧдья ёросын – сизьым, Дэри ёросын – вить, Балезино ёросын – ньыль, Яр ёросын – куинь, Алнаш, Юкаменск ёросъёсын – быдэн кык. 89 адями висёнэз вормиз. Кык мурт улонысь кошкиз: воргоронлы 55 арес вал, кышномуртлы – 84 арес Туннэ нуналлы Удмуртиын выль коронавирус инфекциен черлан 28 сюрс 447 учыр лабораториосын зэматэмын. 25 сюрс 110 адями йӧназ, 364 мурт кулӥз. Та дыре 112 висисьёслэн тазалыксы секыт лыдъяське. Элькунын выль коронавирус инфекцилы 884 сюрс 230 эскеронъёс ортчытӥзы, берло нуналскын – 1 сюрс 748. 2-тӥ южтолэзьлы элькунын 27 сюрс 93 адями коронавируслэсь прививка пуктӥз, со пӧлысь 6 сюрс 169 мурт кыкетӥ компонентсэ басьтӥз ни.  Тегъёс: Тазалык Ижкар висён Удмуртия коронавирус  